Szpacyrkym po Cieszynie
“Gdo sie za swój jynzyk wstydzi
takim niech sie każdy brzidzi”
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Polotej brynym
Taki je u nas zwyk, że łokna w każdej chałupie pucuje sie dycki przed Wielkanocóm, a w naszym cieszyńskim rotuzie tego roku kierysi zaspoł i dziepro sie im to podarziło trzi tydnie nieskorzij. Kiejsi łokna pucowało sie yno s postrzodka i żodyn po drabinie sie nie szkroboł, coby po wyrchu brać sie za pucowani. Żodnymu też kiejsi nie prziszło by do czepani, coby najóńć ekstra auto ze szpecyjalnym koszym w kierym stoł by chłop i drził po łoknach gumianom szkrobaczkóm. Hańdownij to yno paniczki miały przipisanóm tóm robotem, bo chłopi chodzili do werku coby zarobić pore groszy. Pucowani łokiyn to kiejsi była cało ekstra technologija, kieróm każdo paniczka dostała łod swoji mamulki, a nieskorzij nauczyła tego fachu swojóm cere. Jako by nie była na poczóntku ta technologija, to zawsze na kóniec nie szło sie obynś bez nejłacniejszej gazety polotej brynym. Kiery nie wiy co to był bryn to niech sie spyto posuniónych w rokach pijoków, a łóni możne eszcze do dzisia bydóm mieć jego szmak w gymbie. Dzisio na regale w każdym kszefcie stoji tela rozmajtych flaszek s przerozmajtymi wodziczkami do pucowanio łokiyn, że nie wiadómo kieróm kupić, bo każdo sie chwoli, że je nejlepszo. Dzisio je lekczyj pucować łokna, bo ni majóm tela fligli co kiejsi, a rómki majom plastikowe i żodyn maras sie na nich nie dzierży. Świat fort idzie do przodku i pucowani łokiyn też ni mógło zustać po zadku. Dzisiejsze łokno mo hrubsze i podwojne szyby, tóż też skyrs tego żodyn ni mo strachu, że go wypuczy i drze po nim wiela mo siły, bo na zicher nie zrobi se żodnej krziwdy.
Mini słownik:
zwyk-zwyczaj,
dycki-zawsze,
rotuz-ratusz,
dziepro- dopiero,
nieskorzij-później,
po wyrchu- z zewnątrz,
czepań-głowa,
drził-pocierał,
werk-fabryka,
cera-córka,
bryn- denaturat,
kszeft-sklep,
fligel-skrzydło okna,
maras-brud,
fórt-ciągle,
skyrs- z powodu,
wypuczy-wypcha,
na zicher- na pewno
Tóż miyjcie sie wszedcy dobrze i wiesiołego popióntku
szl_Latn szl_Latn pol_Latn szl_Latn pol_Latn szl_Latn szl_Latn szl_Latn smo_Latn szl_Latn hau_Latn pol_Latn szl_Latn ind_Latn pol_Latn szl_Latn pol_Latn szl_Latn szl_Latn szl_Latn szl_Latn cym_Latn slv_Latn ces_Latn dan_Latn kea_Latn pol_Latn pol_Latn szl_Latn szl_Latn